Diari Oficial de la Generalitat Valenciana


Sumari del DOGV 2413, del 23-12-1994 (1994/833367)

ORDRE de 5 de desembre de 1994, de la Conselleria d'Administració Pública, per la qual es désplega el Decret 254/1993 de 30 de desembre, de Govern Valencià, pel qual s'estableixen les bases per a l'accés als Cossos de la Policia Local de la Comunitat Valenciana dels Auxiliars de policia local
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/12/05/(3)/dof/vci/html**

### Dades del document

Número de DOGV
:   2413

Data del DOGV
:   23-12-1994

Secció del DOGV
:   DISPOSICIONS GENERALS

Número del document
:   1994/833367


Data del document
:   05-12-1994

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

ORDRE de 5 de desembre de 1994, de la Conselleria d'Administració Pública, per la qual es desplega el Decret 254/1993 de 30 de desembre, de Govern Valencià, pel qual s'estableixen les bases per a l'accés als Cossos de la Policia Local de la Comunitat Valenciana dels Auxiliars de policia local   
Fent ús de les facultats que m'han sigut conferides pel Consell de la Generalitat Valenciana, mitjançant Decret 254/1993, del 30 de desembre de 1993, amb l'informe previ de la Comissió de Coordinació de Policies Locals de la Comunitat Valenciana,   
Ordene:   
Article primer  
Les proves selectives que convoquen els municipis de la Comunitat Valenciana per a l'accés als Cossos de Policia Local de la Comunitat Valenciana dels Auxiliars de Policia Local, i el curs d'aptitud a celebrar en l'IVASP, s'hauran d'adaptar als continguts mínims fixats per via de reglament.  
Article segon  
El reconeixement mèdic i el test de caràcter psicotècnic s'ajustaran al que estableix el Decret 152/1991 del Consell de la Generalitat Valenciana, i les Ordres de desplegament..  
Article tercer  
1. La composició mínima dels Tribunals Qualificadors de les proves selectives per a l'accés dels Auxiliars dels Cossos de Policia Local de la Comunitat Valenciana serà el següent:  
- President:  
Alcalde-President de l'Ajuntament corresponent o Regidor en qui delegue.  
- Vocals:  
Una funcionària o funcionari de l'Ajuntament d'igual o superior categoria a la de la plaça que es convoca i, si hi manca, el regidor de Policia.  
Una persona en representació del professorat oficial designat per l'IVASP.  
Una persona en representació de la Generalitat Valenciana.  
Dos persones en representació de les Organitzacions Sindicals més representatives.  
- Secretària o secretari:  
El de la Corporació o personal funcionari en qui delegue, el qual actuarà com a Vocal.  
La Composició del Tribunal inclourà els respectius suplents.  
2. Podran nomenar-se assessors del Tribunal per a les proves tècniques. El seu nomenament haurà de fer-se públic conjuntament amb el del Tribunal.  
Article quart  
La duració del Curs d'Aptitud serà de 120 hores lectives i serà realitzat a l'IVASP.  
Disposició Addicional  
Les Corporacions Locals disposaran d'un termini d'un any, comptador des de la incorporació dels Auxiliars de Policia o personal que realitze les seues funcions en la plantilla de Policia Local, per adequar-se a l'estructura d'escales i categories establerta en l'article 12 de la Llei de la Generalitat Valenciana 2/90, de Coordinació de Policies Locals de la Comunitat Valenciana.  
Disposició Final  
Aquesta Ordre vigirà des de l'endemà de la publicació en el Diari Oficial de la Generalitat Valenciana.  
València, 5 de desembre de 1994  
El conseller d'Administració Pública  
Luis Berenguer i Fuster


Còpia Permalink ELI